Αφιώνας Κέρκυρας

Ο Αφιώνας, επίσημα Αφιών, είναι παραθαλάσσιο χωριό της Κέρκυρας, με υψόμετρο 133 μέτρα.

Γεωγραφία - Ιστορία
Ο Αφιώνας βρίσκεται στη βορειοδυτική Κέρκυρα και είναι κτισμένος σε ορεινό ακρωτήριο, σε απόσταση 37 χλμ. από την πόλη της Κέρκυρας. Το χωριό έχει πανοραμική θέα δυτικά το Ιόνιο Πέλαγος και τη βραχονησίδα Γραβιά, βορειοδυτικά τα Διαπόντια Νησιά (Μαθράκι кαι Οθωνoί) και νοτιοανατολικά τον όρμο Αγίου Γεωργίου.

Αποτελεί γνωστό τουριστικό προορισμό με παλιά αρχοντικά, χρωματιστά σπίτια και πέτρινα καλντερίμια (καντούνια). Ενοριακή εκκλησία του χωριού είναι ο Άγιος Ιωάννης ο Λαμπατάρης, που χτίστηκε το 1636 και πανηγυρίζει στις 24 Ιουνίου.

Νοτιοδυτικά, σε πεζοπορική απόσταση περίπου 20 λεπτών, βρίσκεται η διπλή παραλία "Πόρτο Τιμόνι", η οποία στην πραγματικότητα είναι δύο, που  χωρίζονται μεταξύ τους από μία στενή λωρίδα γης και η οποία έχει βραβευθεί μεταξύ των καλύτερων της Ευρώπης. Η δυτική που ονομάζεται "Λιμνί", έχει γαλάζια νερά, ενώ η ανατολική στον όρμο του Αγίου Γεωργίου, πιο σκούρα νερά.

Στη διαδρομή από το χωριό προς το "Πόρτο Τιμόνι", υπάρχουν ερείπια μεσαιωνικών οχυρώσεων που το προστάτευαν  από πειρατικές επιδρομές. Μετά τη διπλή παραλία και προς το άκρο του ακρωτηρίου, Άκρα Αρίλλα στην αρχαιότητα, "Κεφάλι του Μούργη" για τους ντόπιους, υπάρχει το ξωκλήσι του Αγίου Στυλιανού μέσα σε μια σπηλιά. Στην περιοχή έχει ανακαλυφθεί νεολιθικός οικισμός της 2ης χιλιετηρίδας π.Χ., ενώ ευρήματα εκτίθενται στο Αρχαιολογικό Μουσείο Κέρκυρας.

Ονομασία - Διοικητικά
Ως οικισμός, θεωρείται από τους παλαιότερους της Κέρκυρας και σύμφωνα με την παράδοση, οφείλει το όνομά του στην τοπική ποικιλία σταφυλιών.

Αναφέρεται επίσημα το 1886 στο ΦΕΚ 9Α - 28/01/1866 να προσαρτάται στον τότε Δήμο Αμφιπαγιτών. Το 1940 το όνομά του διορθώνεται σε Αφιών, ενώ το 1947 αποσπάται από την Κοινότητα Καββαδάδων και ορίζεται έδρα στη νεοϊδρυθείσα Κοινότητα Αφιώνος.

Σύμφωνα με το Πρόγραμμα «Καλλικράτης» και μετά την τροποποίησή του το 2019, μαζί με τα Αφιωνίτικα αποτελούν την Κοινότητα Αφιώνος, που υπάγεται στη στη Δημοτική Ενότητα Αγίου Γεωργίου, του Δήμου Βόρειας Κέρκυρας και σύμφωνα με την Απογραφή του 2011, ως Κοινότητα Αφιώνος έχει 309 κατοίκους, ενώ ως οικισμός Αφιώνας, 306.

 Έκτορας Γιαλοψός 
Ο Αφιώνας είναι η ιδιαίτερη πατρίδα του ήρωα του Πολεμικού Ναυτικού, Πλοιάρχου Έκτορα Γιαλοψού. Ο Έκτορας Γιαλοψός στις 31 Ιανουαρίου 1996, ήταν Σημαιοφόρος του Πολεμικού Ναυτικού και έπεσε υπέρ πατρίδος στην Κρίση των Ιμίων, μαζί με τους Χριστόδουλο Καραθανάση και Παναγιώτη Βλαχάκο.

 Πληθυσμός 
+Πληθυσμός (2011): Κοινότητα Αφιώνος (Αφιώνας, Αφιωνίτικα)Απογραφή 2011Κοινότητα ή οικισμόςΚοινότητα ΑφιώνοςΑφιώναςΑφιωνίτικαΚάτοικοι3093063

 Διοικητικές μεταβολές 

 Οικισμός: Αφιώνας 
+Διοικητικές μεταβολές οικισμού: Αφιώνας Αφιώνας Κέρκυραςα/αΗμερομηνία ή Φ.Ε.Κ.Μεταβολή1)ΦΕΚ 9Α - 28/01/1866Ο οικισμός Αφιώνας, προσαρτάται στο Δήμο Αμφιπαγιτών.2)ΦΕΚ 122Α - 02/05/1891Ο οικισμός Αφιώνας, αποσπάται από την Επαρχία Όρους, του Νομού Κερκύρας και υπάγεται στην Επαρχία Κερκύρας, του Νομού Κερκύρας.3)ΦΕΚ 261Α - 31/08/1912Ο οικισμός Αφιώνας, αποσπάται από το Δήμο Αμφιπαγιτών και προσαρτάται στην Κοινότητα Καβαδάδων.4)16-10-1940Το όνομα του οικισμού Αφιώνας, διορθώνεται σε Αφιών.5)ΦΕΚ 300Α - 31/12/1947Ο οικισμός Αφιώνας, αποσπάται από την Κοινότητα Καββαδάδων και ορίζεται έδρα της Κοινότητας Αφιώνος.6)ΦΕΚ 244Α - 04/12/1997Ο οικισμός Αφιώνας, αποσπάται από την Κοινότητα Αφιώνος και προσαρτάται στο Δήμο Αγίου Γεωργίου.7)ΦΕΚ 87Α - 07/06/2010Ο οικισμός Αφιώνας, αποσπάται από το Δήμο Αγίου Γεωργίου και προσαρτάται στο Δήμο Κερκυραίων.8)ΦΕΚ 43Α - 09/03/2019Ο οικισμός Αφιώνας, αποσπάται από το Δήμο Κερκυραίων και προσαρτάται στο Δήμο Βόρειας Κέρκυρας.

 Κοινότητα Αφιώνος 
+Διοικητικές μεταβολές: Κοινότητα ΑφιώνοςΚοινότητα Αφιώνος Κέρκυραςα/αΗμερομηνία ή Φ.Ε.Κ.Μεταβολή1)ΦΕΚ 300Α - 31/12/1947Σύσταση της Κοινότητας Αφιώνος, με την απόσπαση του οικισμού Αφιών, από την Κοινότητα Καββαδάδων και τον ορισμό του ως έδρα της Κοινότητας Αφιώνος.2)17-03-1991Αναγνώριση του οικισμού Αφιωνίτικα και προσάρτησή του στην Κοινότητα Αφιώνος.3)ΦΕΚ 244Α - 04/12/1997Οι οικισμοί Αφιώνας και Αφιωνίτικα, αποσπώνται από την Κοινότητα Αφιώνος και προσαρτώνται στο Δήμο Αγίου Γεωργίου.

 Κοινοτάρχες (1979 - 1998) 
+Εκλεγμένοι Πρόεδροι Κοινότητας Αφιώνος Κέρκυρας (1979 - 1998)Κοινοτάρχες Αφιώνος Κέρκυρας (1979 - 1998)Θητεία1979 - 19821983 - 19861987 - 19901991 - 19941995 - 1998Πρόεδρος ΚοινότηταςΜΠΑΡΔΗΣ ΚΩΝΣΤΑΝΤΙΝΟΣΜΠΑΡΔΗΣ ΑΛΕΞΑΝΔΡΟΣΜΠΑΡΔΗΣ ΣΠΥΡΙΔΩΝΜΠΑΡΔΗΣ ΜΙΛΤΙΑΔΗΣΜΠΑΡΔΗΣ ΜΙΧΑΗΛ

 Χάρτης περιοχής 

Εξωτερικοί σύνδεσμοι
Trip Advisor - Παραλία Πόρτο Τιμόνι
The President - Κέρκυρα: Τα μυστικά του Αφιώνα και οι πλανεύτρες σειρήνες της Ναυσικάς 
Terrabook - Αφιώνας
Feel Greece - Αφιώνας
Wonder Greece - Αφιώνα
Alfa Vita - Αφιώνας: Το χωριό με τα πέτρινα χρωματιστά σπίτια, την πανέμορφη παραλία και μια πλούσια ιστορία
Corfu - Παραλία Αφιώνας (Πόρτο Τιμόνι) 
Corfu History - Η ιστορία του Αφιώνα

Φωτογραφίες

 Παραπομπές 

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Αγίου Γεωργίου Κέρκυρας
Κατηγορία:Δήμος Κέρκυρας
Κατηγορία:Δήμος Βόρειας Κέρκυρας